Георг Маурер
Шумят без граници пред мен ливади…

Превод от немски: Ангел Тодоров, —

chitanka.info

Шумят без граници пред мен ливади —

от края роден до Украйна чак.

Текат реките сред горите млади,

земята цяла е красива пак.

По пътя, който надалече води,

проблясват релси. Трепетно блести

далечината. Толкова народи —

а в танците им пулс един тупти!

Плодът далече пада от дървото.

Родопски рози, виждам ви у нас.

Омразата е чужда на живота.

В света безкраен само любовта е,

която ги изпълва в тоя час —

и в песните ни тя трепти, сияе.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.